CELEX: 31981R1119
Language: el
Date: 1981-04-28 00:00:00
Title: Κανονισμός (ΕΟΚ) αριθ. 1119/81 τού Συμβουλίου τής 28ης Απριλίου 1981 περί περιορισμού τής χορηγήσεως ενισχύσεως στήν παραγωγή γιά ορισμένα μεταποιημένα οπωροκηπευτικά

Avis juridique important

|

31981R1119

Κανονισμός (ΕΟΚ) αριθ. 1119/81 τού Συμβουλίου τής 28ης Απριλίου 1981 περί περιορισμού τής χορηγήσεως ενισχύσεως στήν παραγωγή γιά ορισμένα μεταποιημένα οπωροκηπευτικά  

Επίσημη Εφημερίδα αριθ. L 118 της 30/04/1981 σ. 0011 - 0011

*****ΚΑΝΟΝΙΣΜΟΣ (ΕΟΚ) αριθ. 1119/81 ΤΟΥ ΣΥΜΒΟΥΛΙΟΥ  της 28ης Απριλίου 1981  περί περιορισμού της χορηγήσεως ενισχύσεως στην παραγωγή για ορισμένα μεταποιημένα οπωροκηπευτικά  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 3α παράγραφος 5,  την πρόταση της Επιτροπής (3),  Εκτιμώντας:  ότι το άρθρο 3α του κανονισμού (ΕΟΚ) αριθ. 516/77 θέσπισε καθεστώς ενισχύσεως στην παραγωγή για ορισμένα μεταποιημένα προϊόντα με βάση τα οπωροκηπευτικά· ότι στην περίπτωση που προκύπτει η κατάσταση που προβλέπεται στην παράγραφο 5 του εν λόγω άρθρου, είναι δυνατόν να περιορισθεί η χορήγηση ενισχύσεως στην παραγωγή σε μια καθορισμένη ποσότητα, λαμβάνοντας υπόψη τη μέση κοινοτική παραγωγή των τελευταίων ετών, για τα οποία είναι διαθέσιμα οριστικά στοιχεία·  ότι υπάρχει κίνδυνος να προκύψει η κατάσταση αυτή για τα αχλάδια Williams και τα κεράσια διατηρημένα σε σιρόπι, που αναφέρονται στο παράρτημα Ια του κανονισμού (ΕΟΚ) αριθ. 516/77· ότι πρέπει, κατά συνέπεια, να περιορισθεί για κάθε περίοδο εμπορίας η χορήγηση ενισχύσεως στην παραγωγή για τα προϊόντα αυτά σε μια καθορισμένη ποσότητα, σύμφωνα με τα κριτήρια που προσδιορίζονται ανωτέρω,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την περίοδο εμπορίας 1981/82, η χορήγηση ενισχύσεως στην παραγωγή περιορίζεται για κάθε περίοδο στις ακόλουθες ποσότητες:  - για τα αχλάδια Williams, διατηρημένα σε σιρόπι, που υπάγονται στη διάκριση ex 20.06 Β του Κοινού Δασμολογίου, σε 74 100 τόνους,  - για τα πετροκέρασα και για άλλα γλυκά κεράσια, διατηρημένα σε σιρόπι, που υπάγονται στη διάκριση ex 20.06 Β του Κοινού Δασμολογίου, σε 26 850 τόνους,  - για τα βύσσινα διατηρημένα σε σιρόπι, που υπάγονται στη διάκριση ex 20.06 Β του Κοινού Δασμολογίου, σε 52 800 τόνους.  Οι ανωτέρω ποσότητες περιλαμβάνουν και την άμεση συσκευασία.  Άρθρο 2  Ο παρών κανονισμός αρχίζει να ισχύει από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από:  - την 15η Ιουλίου 1981 για τα αχλάδια Williams, διατηρημένα σε σιρόπι,  - την 12η Μαΐου 1981 για τα πετροκέρασα και άλλα γλυκά κεράσια, διατηρημένα σε σιρόπι,  - την 20ή Μαΐου 1981 για τα βύσσινα, διατηρημένα σε σιρόπι.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 28 Απριλίου 1981.  Για το Συμβούλιο  Ο Πρόεδρος  J. de KONING  (1) ΕΕ αριθ. L 73 της 21. 3. 1977, σ. 1.  (2) Βλ. σ. 10 της παρούσας Επίσημης Εφημερίδας.  (3) ΕΕ αριθ. C 75 της 3. 4. 1981, σ. 37.